text: Knivbevæbnet mand røvede sparekasse
  07 april 2014 kl. 11.18
  En sparekasse i Lunde ved Varde blev mandag formiddag udsat for et røveri.
  På Skolegade 53 i Lunde blev personalet mandag formiddag udsat for en ubehagelig oplevelse. Kl. 10.35 kom en maskeret mand ind i sparekassen, og med en kniv truede han sig til kontanter. Det oplyser lokalpolitiet i Varde til TV SYD.
  Gerningsmanden gjorde ikke fysisk skade på nogen under røveriet, og løb derefter ud til en blågrøn bil, som han slap afsted i.
  Politiet ved endnu ikke, hvilken retning gerningsmanden kørte. De vil gerne høre fra alle, der måske har set noget i forbindelse med røveriet.
  Gerningsmanden beskrives som:
  Kraftig af bygning Iført en lilla hættetrøje og grå joggingbukser Rødmønstret tørklæde for ansigtet inde i sparekassen, men umaskeret udenfor. Taler dansk uden accent eller speciel dialekt
  
  Knivbevæbnet røver har truet sig til kontanter i sparekasse i Lunde ved Varde. Se mere her: http://t.co/wfQ1x9E5W7 #politidk
  
  